ລັດຖະບານ ປ. Trump ຈະຂາຍ ເຮືອບິນລົບ F-16 ໃຫ້ Bahrain
ການຕົກລົງທີ່ວ່ານີ້ ຈະອະນຸຍາດໃຫ້ Bahrain ສາມາດຊື້ເຮືອບິນລົບ F-16 ຈຳນວນ 19 ລຳ ຈາກບໍລິສັດ Lockheed Martin ໃນລາຄາ 4 ພັນລ້ານໂດລ່າ.
ລັດຖະບານສະຫະລັດຂອງປະທານາທິບໍດີ Donald Trump ໄດ້ແຈ້ງໃຫ້ທາງລັດຖະ ສະພາຊາບ ໃນວັນພຸດວານນີ້ວ່າ ຕົນມີແຜນທີ່ຈະດຳເນີນການຕໍ່ໄປໃນການຂາຍເຮືອ ບິນລົບອາຍພົ່ນ ໃຫ້ປະເທດ Bahrain ທີ່ໄດ້ຖືກໂຈະໄວ້ໃນປີກາຍນີ້ ຍ້ອນຄວາມເປັນ ຫ່ວງດ້ານສິດທິມະນຸດ ການຕົກລົງທີ່ວ່ານີ້ຈະອະນຸຍາດໃຫ້ Bahrain ສາມາດຊື້ເຮືອບິນລົບ F-16 ຈຳນວນ 19 ລຳ ຈາກບໍລິສັດ Lockheed Martin ໃນລາຄາ 4 ພັນລ້ານໂດລ່າ ແຈ້ງການຕໍ່ລັດຖະສະພາໃນວັນພຸດວານນີ້ແມ່ນອຳນວຍໃຫ້ມີການລິເລີ່ມຂັ້ນຕອນ ໃນການທົບທວນ ຊຶ່ງໃນລະຫວ່າງນີ້ ທາງລັດຖະສະພາສາມາດສອບຖາມກ່ຽວກັບ ຂໍ້ມູນເພີ່ມຕື່ມ ຫຼືສະແດງຄວາມເປັນຫ່ວງຕ່າງໆ ໃນຂະນະນີ້ ພັກ Republic ຂອງ ທ່ານ Trump ແມ່ນຄວບຄຸມທັງສອງສະພາຂອງສະຫະລັດ ລັດຖະບານຂອງອະດີດປະທານາທິບໍດີ ບາຣັກ ໂອບາມາ ໄດ້ຢຸດການຂາຍທີ່ວ່ານີ້ ໂດຍກ່າວວ່າ ກ່ອນອື່ນ ປະເທດ Bahrain ແມ່ນຈຳເປັນຕ້ອງໄດ້ແກ້ໄຂບັນຫາກ່ຽວ ກັບຄວາມເປັນຫ່ວງດ້ານສິດທິມະນຸດ ເຊັ່ນການປາບປາມກຸ່ມຝ່າຍຄ້ານ ທ່ານ Bob Corker ປະທານຄະນະກຳມະການຄວາມສຳພັນກັບຕ່າງປະເທດຂອງ ສະພາສູງ ໄດ້ກ່າວໃນວັນພຸດວານນີ້ວ່າ ເງື່ອນໄຂດັ່ງກ່າວນີ້ “ແມ່ນບໍ່ເຄີຍມີມາກ່ອນ ແລະມີຜົນໃນທາງກົງກັນຂ້າມ” ໃນຂະນະທີ່ທ່ານໄດ້ກ່າວຍົກຍ້ອງ ການຕັດສິນໃຈ ໃນການເອົາບາດກ້າວ ທີ່ຈະດຳເນີນການຕໍ່ໄປໃນການຂາຍເຮືອບິນດັ່ງກ່າວ ທ່ານ Corker ກ່າວໃນຖະແຫຼງການສະບັບນຶ່ງວ່າ ອົງການນິລະໂທດກຳສາກົນ ຄັດຄ້ານຕໍ່ການຂາຍເຮືອບິນດັ່ງກ່າວ ໂດຍກ່າວອ້າງ ເຖິງຄວາມເປັນຫ່ວງ ຈຳນວນນຶ່ງ ກ່ຽວກັບການເອົາບາດກ້າວ ຂອງ Bahrain ຊຶ່ງ ຮວມທັງ ການປະກອບສ່ວນເຂົ້າຮ່ວມໃນແນວໂຮມທີ່ນຳພາໂດຍ Saudi Arabia ທີ່ທຳການໂຈມຕີທາງອາກາດໃນບັນຫາຂັດແຍ້ງຢູ່ເຢເມນ ກຸ່ມດັ່ງກ່າວຍັງໄດ້ກ່າວ ອ້າງເຖິງດຳລັດຝ່າຍບໍລິຫານ ຂອງທ່ານ Trump ທີ່ໂຈະການເດີນທາງ ເຂົ້າມາຍັງ ສະຫະລັດຂອງພວກອົບພະຍົບ ນຳອີກ ນັ້ນຄືຄຳເວົ້າຂອງທ່ານ Sunjeev Bery ຜູ້ອຳນວຍການ ອົງ ການນິລະໂທດກຳສາກົນສະຫະລັດຮັບຜິດຊອບກ່ຽວກັບພາກຕາເວັນອອກກາງໄດ້ ກ່າວໄປ ແລະທ່ານຍັງກ່າວອີກວ່າ